நீர் கொண்ட நெடுந் தேர்ப் பாகன் நிலை கண்டே, திருவின் தீர்ந்தார். 56 இரதம் வந்தது அறிந்த தயரதன் கண்விழித்து இராமன் வந்தானா என வினவுதல் 'இரதம் வந்து உற்றது' என்று, ஆங்கு யாவரும் இயம்பலோடும், வரதன் வந்துற்றான் என்ன, மன்னனும் மயக்கம் தீர்ந்தான்; புரை தபு கமல நாட்டம் பொருக்கென விழித்து நோக்கி, விரத மா தவனைக் கண்டான், 'வீரன் வந்தனனோ?' என்றான். 57 வசிட்டன் பதில் உரையாது அவ்விடம் விட்டு அகலுதல் 'இல்லை' என்று உரைக்கலாற்றான் ஏங்கினன், முனிவன் நின்றான்;